24/02/2020 | Administración LocalMunicipal
Vilasantar
Bases reguladoras do concurso de disfraces do Entroido do Concello de Vilasantar do ano 2020

Na sesión ordinaria da xunta de goberno local do día 6 de febreiro de 2020 aprobáronse as seguintes bases reguladoras do concurso de disfraces do Concello de Vilasantar para o ano 2020. APROBACIÓN DAS BASES REGULADORAS DO CONCURSO DE DISFRACES DO CONCELLO DE VILASANTAR PARA O ANO 2020 Expte. TEDEC 2020/D001/000001 (Cult.). Visto o artigo 25.2, nos seus apartados l) e m) da Lei 7/1985, do 2 de abril, reguladora das bases do réxime local, mediante os que os municipios exercerán en todo caso competencias propias, nos termos da lexislación do Estado e das Comunidades Autónomas, nas materias de ocupación do tempo libre e promoción da cultura. Visto que os concellos son competentes para a promoción da cultura no seu municipio e que deben entenderse incluídas todo tipo de manifestacións culturais desenvolvidas no ámbito local, en senso amplo, incluídos as festas populares propias de cada localidade en base á normativa vixente no ámbito cultural en conexión co principio de autonomía local. Vista a ampla importancia da festividade do Entroido no Concello de Vilasantar, que se ven desenvolvendo ano tras ano durante décadas. Vista a necesidade de dotar á festividade do Entroido dunhas bases reguladoras do concurso que establezan as normas básicas que o regulen. Visto o réxime de publicación dos actos administrativos de carácter xeral ou que teñan por destinatarios a unha pluralidade indeterminada de persoas recollido no artigo 45 da Lei 39/2015, de 1 de outubro, do procedemento administrativo común das administracións públicas. Visto que existe crédito orzamentario adecuado e suficiente na partida 330.22699 d orzamento de 2020, prorrogado de 2019, para facer fronte ós gastos ligados ó Entroido 2020, nomeadamente ó importe correspondente ós premios das categorías de grupo ou comparsa e individual. Vistas as bases do concurso de disfraces do Concello de Vilasantar, que se transcriben a continuación: BASES DO CONCURSO DE DISFRACES DO CONCELLO DE VILASANTAR “ENTROIDO 2020” O concurso de disfraces do “Entroido 2020” do Concello de Vilasantar terá lugar o día 22 de febreiro de 2020, a partir das 17.00 horas, no salón parroquial do Priorato (Mezonzo), e rexerase polas seguintes bases: PRIMEIRA.–Para participar é obrigatorio inscribirse previamente chamando ao Concello de Vilasantar, 981 778 169 (departamento de cultura) ou ben ese mesmo día no salón parroquial do Priorato-Mezonzo (lugar de realización) con, cando menos, 30 minutos antes do comezo do concurso. Especificarase o número de compoñentes, o lema de identificación e un representante. SEGUNDA.–Establécense dúas categorías do concurso: a) comparsa ou grupo e b) individual. Categoría de grupo ou comparsa 1.º premio: 200 € 2.º premio: 100 € Neste caso, entenderanse incluídos nesta categoría de grupo ou comparsa o conxunto de persoas formado por un mínimo de 5 compoñentes representando todos os integrantes do grupo ou comparsa un mesmo motivo. Categoría de disfrace individual: 1.º premio: 70 € 2.º premio: 50 € Nesta categoría participarán todos os demais disfraces de forma individual ou o conxunto de persoas formando un número de 4 ou menos. TERCEIRA.–O xurado terá en conta a o vestiario, a maquillaxe, a estética, a orixinalidade, a creatividade, o traballo na elaboración dos disfraces, a organización e a posta en escena, participación e interacción co público, a simpatía e a animación. Terá potestade para resolver calquera dúbida que poida xurdir no desenvolvemento do concurso. A decisión do xurado será inapelable. CUARTA.–A inscrición implica o total coñecemento e aceptación das bases do concurso. O incumprimento dalgunha destas bases supón a descalificación e baixa do concurso. Os participantes que precisen de música para a actuación deberana traer en formato usb, e avisar no concello no momento de anotarse. QUINTA.–A entrega de premios terá lugar o mesmo día de celebración do concurso, unha vez feita a avaliación polo xurado. Os premios poderán quedar desertos no caso de que non haxa participantes. SEXTA.–Para cobrar o premio os gañadores deberán de designar un representante (nome, apelidos, DNI) e faciliar no concello un número de conta (con IBAN) a seu nome para facer efectivo o ingreso, xunto cunha fotocopia do DNI. SEXTA.–Os presentes premios serán outorgados con cargo a partida orzamentaria 33022699. SÉTIMA.–O Concello de Vilasantar resérvase o dereito de darlle publicidade a estas bases e o concurso a través dos medios que considere oportunos. Vilasantar, 13 de febreiro de 2020. O alcalde Fernando Pérez Fernández